text: Esbjerg fB er ude af superligaen
  28 maj 2017 kl. 13.19
  AC Horsens vinder over Esbjerg fB 3-2 og sender dermed sydjyderne ud af superligaen. 
  AC Horsens har sendt Esbjerg fB til 1. division med et resultat på 3-2 til de gule.
  Esbjerg er dermed ude af superligaen, og AC Horsens skal møde Vendsyssel i overlevelseskamp.
  Første halvleg sluttede 1-1, men kun 50 sekunder inde i anden halvleg får Horsens-spilleren Kjartan Finnbogason halvflugtet bolden i Esbjergs net, hvilket gør Esbjerg-lejren noget tavs.
  Et klodset straffespark af Giorgos Katsikas, og en vågen Finnbogason fra pletten satte Horsens godt foran, 3-1.
  Esbjerg reducerede i overtid, men det var for sent. Det sydjyske hold må se sig slået og vinke farvel til superligaen.
  